system
Răspunde în limba română, în stilul Wikipedia, cat mai corect gramatical.
user
Ai detalii despre Ana Aslan?
assistant
Ana Aslan (n. 1 ianuarie 1897, la Brăila – d. 20 mai 1988, la București) a fost medic român specialist în gerontologie, academician din 1974, director al Institutului Național de Geriatrie și Gerontologie (1958 - 1988).

A evidențiat importanța procainei în ameliorarea tulburărilor distrofice legate de vârstă, aplicând-o pe scară largă în clinica de geriatrie, sub numele de Gerovital. Numeroase personalități internaționale au urmat tratament cu Gerovital: Josif Broz Tito, Charles de Gaulle, Hrusciov, J.F. Kennedy, Indira Gandhi, Marlene Dietrich, Konrad Adenauer, Charlie Chaplin, Kirk Douglas, Salvador Dali. Ana Aslan a inventat (în colaborare cu farmacista Elena Polovrăgeanu) produsul geriatric Aslavital, brevetat și introdus în producția industrială în 1980.

Date biografice 
Ana Aslan s-a născut la 1 ianuarie 1897, la Brăila, fiind cel mai mic dintre cei patru copii ai Sofiei Aslan și ai lui Mărgărit Aslan, ambii intelectuali de origine armeană. Urmează cursurile Colegiului Romașcanu din Brăila. La 13 ani își pierde tatăl. Familia Aslan părăsește orașul natal și se mută la București. În 1915, Ana absolvă Școala Centrală din București. La 16 ani, visează să ajungă pilot și chiar zboară cu un mic aparat, tip Bristol - Coandă. În cele din urmă se decide să devină medic. Declară greva foamei pentru a înfrânge împotrivirea mamei și se înscrie la Facultatea de Medicină.

În timpul Primului Război Mondial, Ana Aslan a îngrijit soldații în spitalele militare din spatele frontului de la Iași. După întoarcerea la București, în anul 1919, ea a lucrat alături de marele neurolog Gheorghe Marinescu. Trei ani mai târziu, a absolvit Facultatea de Medicină. Este numită preparator la Clinica II din București, condusă de profesorul Daniel Danielopolu, care o îndrumă și în alcătuirea tezei de doctorat.

Urmează o activitate didactică și spitalicească la Filantropia, Institutul Clinico-Medical al Facultății de Medicină din București, Clinica Medicală din Timișoara, Spitalul CFR. Din 1949, devine șeful Secției de fiziologie a Institutului de Endocrinologie din București. Este punctul de plecare al carierei ei de gerontolog. Experimentează procaina în afecțiunile reumatice, în cazul unui student țintuit la pat din cauza unei crize de artroză. Continuă cercetările într-un azil de bătrâni și evidențiază importanța procainei în ameliorarea tulburărilor distrofice legate de vârstă. Obține rezultate remarcabile, care sunt comunicate Academiei Române.

Invenții 

 1952 - prepară vitamina H3 (Gerovital), produs geriatric brevetat în peste 30 de țări
 1980 - a inventat, împreună cu farmacista Elena Polovrăgeanu, Aslavital, produs geriatric.

Titluri 

 Membră a Academiei Medicale Române;
 Membră a Academiei de Științe, din New York;
 Membră a Uniunii Mondiale de Medicină Profilactică și Igienă Socială;
 Membră de Onoare a Centrului European de Cercetări Medicale Aplicative;
 Membră în Consiliul de Conducere al Asociației Internaționale de Gerontologie;
 Membră a Societății Naționale de Gerontologie din Chile;
 Președintă a Societății Române de Gerontologie.

Premii și distincții 

 1952 - Premiul internațional și medalia "Leon Bernard", prestigioasă distincție acordată de Organizația Mondială a Sănătății, pentru contribuția adusă la dezvoltarea gerontologiei și geriatriei
 Meritul Științific Cl. I (1967)
 Ordinul Meritul Sanitar clasa I (8 aprilie 1970) „pentru merite deosebite în domeniul ocrotirii sănătății populației din țara noastră”.
 titlul de Erou al Muncii Socialiste (4 mai 1971) „cu prilejul aniversării a 50 de ani de la constituirea Partidului Comunist Român, pentru merite deosebite în domeniul științei, artei și culturii”
 medalia de aur „Secera și ciocanul” (4 mai 1971) „cu prilejul aniversării a 50 de ani de la constituirea Partidului Comunist Român, pentru merite deosebite în domeniul științei, artei și culturii”
 Merito della Republica, Italia
 Cavaler al Ordinului Palmes académiques, Franța
 Profesor Honoris Causa și Doctor emerit al Universității Bragança Paulista, din Brazilia

Note

Legături externe 

 Membrii Academiei Române din 1866 până în prezent – A
  Biografie
  Prof.univ.dr.Ana Aslan 
  Ana Aslan, femeia care a învins bătrânețea
  Tratamente Ana Aslan 
  Prezentare biografică 
  Anti Aging, Spa Management Journal, 08/1998 
  Contribuțiile Anei Aslan in cercetările gerontologice 
 Nu se moare de batranete, ci de boala, 18 octombrie 2004, Magda Marincovici, Jurnalul Național
 Partea nevăzută a legendarei Ana Aslan , 8 martie 2013, Sidonia Bogdan, România liberă
 TINEREȚE FĂRĂ BĂTRÂNEȚE - Mitul Anei Aslan, înecat în bălării, 16 octombrie 2008, Iulia Barbu, Jurnalul Național
 Geniile României: Ana Aslan a descoperit secretul "tinereții fără bătrânețe", 17 aprilie 2013, Nicoleta Butnaru, Adevărul
 Femeia iubirilor tainuite , 1 martie 2004, Jurnalul Național
 Mandru ca sunt roman: Elixirul tineretii, un miracol made in Romania, 23 octombrie 2012, Victor Pitigoi, Ziare.com
 Valori ale culturii naționale: Ana Aslan: 113 ani de la naștere, 1 ianuarie 2010, Amos News

Nașteri în 1897
Nașteri pe 1 ianuarie
Decese în 1988
Decese pe 20 mai
Membri titulari ai Academiei Române
 
Armeni români membri ai Academiei Române
Brăileni
Eroi ai Muncii Socialiste ai Republicii Socialiste România
Gerontologi români
Inovatori români
Inventatori români
Ofițeri ai Ordinului Crucea Federală de Merit a Republicii Federale Germania
Președinții Societății Române de Gerontologie
Profesori ai Facultății de Medicină a Universității de Medicină și Farmacie „Carol Davila”
Românce din domeniul științific
Medici-femei din România
Femei de știință din secolul al XX-lea
Decorați cu Medalia de aur Secera și Ciocanul